text:
Tinuohan
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang tinuohan usa ka tawhanong penomena nga lisod hatagag sayong depinisyon. Kini sagad nga nagpasabot sa usa ka pundok sa mga pagtuo ug hinunahunaan kalabot sa usa ka butang (tinuod o hinimo-himo), tawo (tinuod o hinimo-himo) o sistema sa paghunahuna nga giilang supernatural o sagrado ug ang moralidad, mga institusyon, ug mga ritwal nga may kalabotan sa maong pagtuo o sistema sa paghunahuna. Kini sagad gamiton isip pagtuo.
Usahay ang pulong "tinuohan" nagpasabot sa mas restriktibong kahulogang "organisadong relihiyon", o ang pundok sa mga tawo nga nagsuporta sa usa ka simbahan.
Gigikanan sa pulong[usba | edit source]
Ang pulong 'relihiyon' misulod sa pinulongang Sinugboanon pinaagi sa Kinatsilang re·li·gión.
Demograpiya[usba | edit source]
Ang talaan sa ubos nagpakita sa gidaghanon sa mga tawo nga naghupot sa lainlaing pagtuo o relihiyon.[1]
- Kristiyanismo 2.1 bilyon
- Muslim 1.3 bilyon
- Sekular/Agnostisismo/Ateyismo 1.1 bilyon
- Hinduwismo 900 milyon
- Natibong relihiyon sa Tsina 394 milyon
- Budhismo 376 milyon
- Pagano 300 milyon
- Aprikano relihiyon 100 milyon
- Sikhismo 23 milyon
- Juche (politikanhong teyorya sa Amihanang Koreya) 19 milyon
Mga sumpay sa gawas[usba | edit source]
- Evolution of Religion – A Social Psychological Approach to the Development of Religion (registration required)
- Ang orihinal nga bersiyon ning maong artikulo gibase sa Iningles nga bersiyon niini sa Wikipedyang Ingles.


c: text/html

text:
Dear Tita Salie,
Have a blessed day, Tita! Please call me Lady H. I am 20 years of age and still single.
Ang akong problema mahitungod sa akong lovelife. Sa akong tan-aw morag gilisud-lisod ko sa akong kasing-kasing karon.
Duna man god koy duha ka uyab, Tita. Ang usa 27 years old na ug naa karon sa prisohan kay piniriso man siya. Ug ang lain nakong uyab manghod nako og duha ka tuig.
Mahal nako silang duha, Tita, kay mingawon man ko nila kondili nako sila makit-an. Mao nga maglibog gyod ko kun kinsa akong pilion nilang duha nga pulos man sila importante nako.
Niingon ra ba ang akong uyab nga piniriso nga hapit na siya mogawas. Ug gusto ra ba siya nga magminyo nami ni’g gawas niya. Ug mao gyod kini ang nakapalibog pag-ayo nako karon, Tita.
Palihog pasabta ko ug tabangi ko sa angay nakong buhaton. Salamat. -- Lady H.
* * *
Hello, Lady H. ug kumosta? Kasagaran ang tawo nga mahigugma mamahimong ilogical ug mawagtangan sa sakto nga rason. Maglisod na pagpili ug pagtan-aw kun unsay insakto. Ngano kaha nga ingon man kini niini -- makalibog?
Makalibog gyod kini tinuod tungod kay atong gisagol-sagol ang butang emotional ug intellectual.
Kun mahigugma ang tawo, emotional kana. Susama kanimo nahigugma sa duha ka tawo. Kun igo sa paghigugma walay problema bisan pila pa kabuok kaya natong higugmaon. Kun dunay gwapo, datu bisan kini minyo kaya natong higugmaon tungod kay ang emotion ug ang feelings lang ang atong gitan-aw.
Kun ato lang untang hunahunaon una kun ang minyo nga tawo puyde ba natong mamahimong uyab, of course it’s a big no. Bisan kun gwapo pa siya kaayo ug naibog gyod ta apan dili gyod puyde kun atong i-consider ang intellectual aspect kay minyo na man. Kun ato lang untang paapilon ang atong panghunahuna sa mga panahon nga kita mohimo og desisyon - malikayan gyod unta ang mga komplikadong sitwasyon.
Busa, before ka mopakanaog og hukom imo gyod nga timbang-timbangon, dili lang sa kasing-kasing apil gyod ang pangisip kun kinsa nilang duha ang imong tugyanan sa imong gugma. -- Tita Salie

robotstxt: allowed

filter: keep


text:
Pasayawa Ko Day Lyrics
Pasayawa ko inday
Sayaw lang sa uban
Ikaw may gusto ko
Nganong ako nga ana may uban
Pagaksa nalang ko day
Di ko lagi kay wa koy gusto
Irog irog, unsay irog, sibog sibog
Unsay sibog, unsay sibog sibog ngarig dyutay
Pastilan nimo inday, pagkawala moy kalooy
Oy ang gugma undo, dimadalag looy looy
Pahaluka nalang kug dyutay, unsay halok oy unsay dyutay
Irog irog, unsay irog, sibog sibog
Unsay sibog, unsay sibog sibog ngarig dyutay
Pahaluka ko day, asa man? Sa imong aping
Nganom man? Ako ay molakaw, asa man?
Ngadto sa Davao, aw diay
Maayo iniini maghimo kita
Ug handuman, unsa man? Panyong binurdahan
Sineprahan sa imong ngalan, aw diay
Paminaw ra undo, ngano man? Aniay tambag
Unsa man? Paghinayhinay do, ngamo man? Ikaw mabonggo aw diay
Maayo pa undo palayo nalang kanako, ngano man?
Kay dili ka gayud makadama
Ning akung dughan, aw diay
Paliton ko day ang imong kaanyag
Aniay lima nga akung ihatag, dawata ni kini
Ayaw diha ug tinunto undo ngano ba ug dili dili ko mamenyo
Madubok ikaw, bisan, sigi na lagi, dili
Wa nay mupunit, ngano bag way molingi
Kay ang gugma ko dili kabayran ug lima lang ka pesos
Aron lang magum-os.
Tingali unya ikaw magbasol
Niaanang imong hikug-hikug
Sigi sigi na, ha ha ha
Aniay lima, ha ha ha
Lima kalibo ni, be tan-awon ta be
Bwahahaha wa ka kuyapi
Che che
Lyrics taken from http://www.lyricsmode.com/lyrics/m/max_surban/pasayawa_ko_day.html


text:
CEBU - Duha ang kompirmadong patay atol sa bangga sa duha ka motorsiklo niadtong Miyerkules sa gabii sa sitio Cayam barangay Colon dakbayan sa Naga.
Giila ang nangamatay mao sila si Basilisa Sanchez kinsa dead on arrival sa South General Hospital ug driver sa motorsiklong si Benigno Campos.
Base sa imbestigasyon sa kapolisan sa Naga, usa ka motorsiklong gimaneho sa usa ka Rogelio Dinoy nga padulong sa Sugbu maoy gikabangga ni Campos kinsa padulong usab sa habagatang bahin sa Naga.
Matud pa sa kapolisan misuway og overtake og sakyanan si Dinoy apan misampak hinuon kini sa gikasugat nga motorsiklo ni Campos nga may duha ka angkas nga sila si Sanchez ug Joel Saberon.
Tungod sa kakusog sa pagbangga maayong pagkaguba sa duha ka motorsiklo ug grabeng kadaut sa lawas sa mga nagsakay niini.
Si Campos ug ang mga angkas niini, daling gidala sa tambalanan apan dead on arrival na si Sanchez samtang nakabsan sad sa kinabuhi si Campos.
Wala usab masayri sa kapolisan kung diin gidala nga hospital si Saberon kinsa gihulagway usab nga naa sa talandugong kahimtang.
Si Dinoy gitanggong na sa kapolisan human sa insidente. (BANAT NEWS)


text:
San Jose, Nueva Ecija
- Alang sa ubang gamit, tan-awa ang San Jose (pagklaro).
Ang Dakbayan sa San Jose usa ka ikaduhang klase nga dakbayan sa lalawigan sa Nueva Ecija , Pilipinas. Kini ang labing amihanang dakbayan sa lalawigan. Sumala sa 2000 nga sensus, duna kiniy populasyon nga 108,254 ka tawo sa 23,191 nga panimalay.
Nailhan kini isip Kabaritan sa wa pa miabot ang mga Katsila.
Mga Baranggay[usba | edit source]
May 38 ka mga baranggay ang San Jose.
Sumpay sa Gawas[usba | edit source]
- Pasyalan Nueva Ecija
- Philippine Standard Geographic Code
- 2000 Philippines Census Information
- San Jose City Official Website
- Easy Access - internet cafe


text:
CEBU, Philippines - Usa ka pugante kinsa misuway og ilog sa armas de fuego sa polis nga midakop kaniya napusilan sa paa didto sa barangay Tagnocan, lungsod sa Borbon sa miaging Domingo sa hapon. Si PO2 Roy Hortelano sa kapolisan sa Borbon miila sa biktima nga si Edizon Cabahug, hingkod ug lumad nga taga Tagnocan.
Matud pa ni PO2 Hortelano sa iyang asoy sa Banat News nga si Cabahug mieskapo sa Cebu Provincial Detention and Rehabilitation Center (CPDRC) sa miaging bulan human motambong sa husay sa iyang kaso nga may labot sa illegal drugs ug illegal possession of firearm.
Apan niadtong Domingo nasigpatan kini sa iyang mga silingan nga namukot unya mitipon sa mga tawo nga naligo sa dagat.
Dihadiha may mipahibawo sa mga polis sa Borbon kalabot sa presensya sa maong pugante hinungdan nga miresponde dayon ang mga kapolisan.
Apan milangoy kini ngadto sa lawom hinungdan nga migamit og pumpboat ang kapolisan sa paggukod kaniya.
Dihang naapsan kini gikarga siya sa pumpboat, apan kalit nga gisuwayan og labni niini ang service firearm ni PO2 Almida nga iyang gitakin sa hawak.
Sa ilang pag-inilogay mibuto ang armas ug didto motaroy sa paa sa pugante ang bala niini.
Ang mga tigpaniid nagkanayon nganong wala uloha pag-igo ang maong pugante.
Hinuon gihatud dayon siya sa kapolisan ngadto sa Don Dosado Memorial Hospital sa lungsod sa Sogod.
Human matambali ang samad, gibalhug dayon kini sa prisohan sa kapolisan sa Borbon ug gipaabot nga kuhaon kini sa taga CPDRC. (WC) - BANAT NEWS